text:
L'armada svizra cumenza quests dis a construir ina nova punt nà dal vest da Bondo vers la vischnanca. Quai communitgescha la vischnanca da Bregaglia. La punt duai manar il traffic nà da la via chantunala sur la pista da fabrica per la deponia da material ora. Suenter la punt vulan ins alura trair a niz ina via champestra per arrivar a Bondo. Uschia survegn Bondo in nov access segir en vischnanca. L'access oriund sa chatta en la zona cotschna. Il nov access per Bondo duai esser a fin en radund trais emnas. Questa nova via d'access è era ina premissa per pudair pussibilitar a la populaziun da Bondo da turnar en lur chasadas.
I dovra era ina nova lingia d'aua
Il provediment d'aua da Bondo nà da la val Bondasca è destruì dal tut. Perquai ston ins era construir in nov provediment d'aua. Quel duai vegnir realisà nà da Stampa. La difficultad vegn ad esser da construir l'aquaduct sur la Bondasca a la fin da la val per arrivar a Bondo cun l'aua. Per la fracziun da Spino sto la vischnanca chavar ina nova lingia d'electricitad da plirs 100 meters. Cura ch'ils abitants da Bondo, Spino e Sottoponte pon returnar a chasa n'è anc adina betg cler. Sper la via d'access e l'infrastructura d'aua e d'electricitad sto era il batschigl esser svidà, scriva la vischnanca da Bregaglia.
La muntogna sa calma
Las pli novas mesiraziuns mussan che las bovas han purtà radund 500'000 meters cubic material enfin tar la vischnanca da Bondo. Enfin ussa han ins pudì purtar davent radund 80'000 meters cubic material ord il batschigl. Mesiraziuns mussan en pli che suenter l'ultima crudada da crappa dals 15 da settember è uss quasi tut il material ch'era liber vid il Piz Cengalo vegnì a val. Ils moviments en il grip è sa reduci da plirs centimeters sin il mument paucs millimeters a di. Ins stoppia dentant anc adina quintar cun nov material che po crudar, dian ils responsabels.
C
Custs da milliuns
Quant ch'ils donns a Bondo, Spino e Sottoponte vegnan la fin a custar n'è anc adina betg cler. Cler è dentant ch'i sa tracta da milliuns. Sulet la svidada dal batschigl cun camiuns e chavaterras custa plirs 10'000 francs il di. E tenor il stab directiv da la vischnanca Bregaglia custan be ils donns vid l'infrastructura da la vischnanca ins summa da milliuns da 2 cifras. La Chadaina da fortuna ed il Padrinadi svizzer per vischnancas da muntogna han enfin ussa ramassà radund 5.6 milliuns francs per Bondo. Sin il conto da la vischnanca èn arrivads ulteriurs 2 milliuns francs.
RR novitads 09:00


c: text/html

text:
Dumondas da retschertga tar ils directurs da Tavau/Claustra, Lai, Arosa, San Murezzan, Scuol/Samignun e Val Müstair portan in resun unitar positiv. Tuts han ditg ch’els sajan stads surprais da la nominaziun da Jürg Schmid, ma els sustegnian la nominaziun e sperian sin ina buna collavuraziun.
Las spetgas èn grondas
Jürg Schmid, che ha lavurà 18 onns sco directur da Svizra Turissem, sveglia grondas spetgas tar ils directurs da las destinaziuns menziunadas. Tut speran che ses buns contacts naziunals ed internaziunals sajan d'avantatg per il Grischun sco destinaziun da vacanzas. S’exprimì pli cler è Niculin Meyer da la destinaziun Scuol/Samignun e Val Müstair. Lez pretenda cleramain in directur pli strategic e pli pauc operativ.
RR novitads 18:00

robotstxt: allowed

filter: keep


text:
Ruschein
Ruschein era tochen ils 31. da december 2013 ina vischnaunca politica en la Surselva el cantun Grischun. El 1. da schener 2014 ha Ruschein fusionau cun las anteriuras vischnauncas: Castrisch, Duvin, Glion, Ladir, Luven, Pigniu, Pitasch, Riein, Rueun, Schnaus, Sevgein, Siat tier la nova vischnaunca Ilanz/Glion.
Geografia Ruschein schai sin ina terassa el nord da glion sin la vart seniastra dil Reinanteriur ed ha ina altezia da tochen 1900 meters sur mar. Sur il vitg Ruschein schai Ladir omisduas vischnauncas han parts dil gletscher da Voralp.
Geografia[modifitgar | modifitgar il code]
Il vitg da Ruschein sesanfla sin ina terrassa dalla vart sulegliva dalla Foppa, gest 450m sur Glion. La baselgia da Ruschein secatta sin in punct culminont da Ruschein che porscha ina survesta sur ina gronda part dalla Surselva.
Etimologia dil num[modifitgar | modifitgar il code]
Il vitg da Ruschein vegn menziunaus l’emprema gada sut il num Rucene el testament digl uestg Tello che datescha digl onn 765. La fuorma actuala Ruschein secatta per l'emprema gada en in document digl onn 1629 e deriva pli probabel dil num latin Rosius.
Barschaments[modifitgar | modifitgar il code]
Tschun gadas ei il vitg da Ruschein daventaus unfrenda da barschaments. Il pli grond fiug ei sederasaus ils 22 da settember 1629. En connex cun quei incendi ein 80 baghetgs vegni devastai enteifer treis uras. Ils 2 d’uost 1783 ei la mattatscha dalla calustra vegnida per la veta ella tuor baselgia che era venida tucca dil cametg. Igl onn 1931 brischan ina casa ed in clavau agl ur da Ruschein. Sunter il barschament dils 9 da novmber 1939 amiez il vitg, ein 27 persunas stadas senza tetg. Quei di ein era la caplutta da sogn Antoni e la scola vegni destrui. Il settember 1973 ein, medemamein tier in fiug amiez vitg, ina casa ed in clavau daventai unfrenda dallas flommas.


text:
Di internaziunal cunter lavur d'uffants
- Mardi, 12.6.2018, 8:40
-
Emprima emissiun:
- Mardi, 12.6.2018, 8:40, RTR
Sin tut il mund datti enturn 218 milliuns uffants che han da far ina lavur chè memia greva u privlusa per els. Oz è il di internaziunal cunter la lavur duffants.
Ils uffants pertutgads èn tranter 5 e 17 onns vegls. Ils pli blers uffants che fan lavur duffants vivan en l'Africa e l'Asia. 48% dals uffants èn sut 12 onns. Dapli mats che mattas sun pertutgas da lavur d'uffants. Per agir cunter la lavur d'uffants dovran ils pajais nua chi dat lavur d'uffants agid dad instituziuns sco per exempel l'Unicef.


text:
Il Brit è stà varga ina mesa secunda pli spert che ses collega d'equipa, il Tudestg Nico Rosberg. Davos il duo da Mercedes parta damaun Sebastian Vettel en il Ferrari da la posiziun trais. Sper el parta l’Australian Daniel Ricciardo en il Red Bull.
Sauber a la cua
Insumma betg sin turas èn ils pilots da Sauber vegnì. Tant Marcus Erisscon sco era Felipe Nasr èn crudads ora gia en il Q1, l'emprima part da la qualificaziun. Il Svedais Ericsson parta damaun da las posiziun 17, il Brasilian Felipe Nasr da la posiziun 18. Pli plaun ch'ils dus pilots da Sauber èn sulet il dus pilots dal team Manor stads. Per Sauber èsi il mender resultat da qualificaziun en quella stagiun.
RR novitads 17:00


text:
Esser pli spert che Fabian Cancellara d’Andermatt sin il pass Alpsura, quai è stà la finamira da la cursa «Chasing Cancellara» ad Andermatt en il chantun Uri. Bun 100 ciclistas e ciclists èn stads a la partenza a quella cursa da bun 11 kilometers cun radund 600 meters differenza d’autezza.
Nov ciclists han cuntanschì l’arrivada sin il pass Alpsura avant Fabian Cancellara ch’è vegnì 10avel. Il pli spert, il Tessinais Matteo Barloggio ha duvrà strusch 29 minutas ed è stà bunamain duas minutas pli spert che l’anteriur campiun olimpic e campiun mundial en la cursa cunter l’ura. Er a la partenza è stà l’anteriur skiunz ed expert da skis tar SRF, Bernhard Russi. Per el èsi stà ina cursa gist avant isch-chasa.
Per Fabian Cancellara è l’impurtant da questa cursa stà il contact cun ils participants. Duas ulteriuras ediziuns da «Chasing Cancellara» datti il settember, l’emprim ad Aigle – Villars-sur-Ollon e lura a Lugano.


text:
La proposta da laschar la tariffa speziala da la taglia sin la plivalur per la hotellaria è vegnida da la cumissiun d’economia dal cussegl naziunal. Sin in'iniziativa parlamentara aveva la cumissiun elavurà questa midada da lescha. La fin dal 2017 fiss questa tariffa speziala da la taglia sin plivalur per la hotellaria vegnida abolida.
Cun ils 8% taglia sin la plivalur per la hotellaria perdia la Confederaziun bain 200 milliuns francs ad onn. El haja dentant gia quintà en quai en il plan da finanzas dal 2018 enfin il 2020. Plinavant na fetschia nagin senn d'auzar questa tariffa speziala il mument resguardand la situaziun actuala da la hotellaria.
La tariffa speziala per la hotellaria è vegnida manada en il 2001. Dapi lura ha il parlament gia prolungà tschintg giadas questa tariffa. Actualmain è questa tariffa sin 3,8%. La taglia sin la plivalur normala è sin 8%, la taglia reducida è 2,5%.
RR novitads 17:00


text:
Inhalt
Naziunal/Internaziunal
-
Nadal en il final a Schanghai
Per la segunda giada en sia carriera è Rafael Nadal tar il turnier a Schanghai en il final. El gudogna en il mezfinal cunter Marin Cilic da la Croazia e quai en dus sets cun 7:5 e 7:6 (7:3). Il numer 1 dal mund festivescha uschia gia per la 16avla giada en seria ina victoria.
Rafael Nadal ha cuntanschì cun questa victoria pir per la segunda giada il final a Schanghai. L'emprima giada era quai il 2009. Da lez temp ha il giugader da tennis da 31 onns pers cunter Nikolai Dawydenko da la Russia.
En il final frunta Rafael Nadal sin Roger Federer.
RR novitads 14:00


text:
Novitês
30 de dezëmber 2015: festa de fin dl ann - le museum é indô davert
Le MuseumLadin Ciastel de Tor y le Museum Ladin Ursus ladinicus á daurí ai 26 de dezëmber por la sajun da d'inver. Ti dis dal 26.12.2015 al 9.01.2016 á i dui museums davert vigni dé dales 15 ales 19.
Inće in chësc ann organisëia le Museum Ladin Ćiastel de Tor deboriada cun l'Assoziaziun Turistica da San Martin de Tor y l'Uniun dl Sport da San Martin la ormai tradizionala festa de fin dl ann in mercui ai 30.12.2015 tl areal dl Museum Ladin Ciastel de Tor.
Program:
20.30-23.30: le Museum Ladin é davert debann!!
21.00: intratenimënt musical cun le grup
"Da piz a ciantun" impröma tl Ciastel de Tor y te plaza , spò tl'entrada dl museum cina mesanöt
t'urt dl ćiastel vëgnel dé fora vin cöt y checs,
21.30: fiacolada cun chëntli sön la pista Piculin y atira dedô füć artifiziai ,
dales 20.30 - 24.00 taxi debann dala ostaria Post de Piculin al Museum Ladin . Le taxi archita ince jö Pradel ( ex-fossenara) y dan la ostaria Dasser tl zënter de San Martin de Tor
düc é der bel inviá


text:
65% dals lavurants en la branscha da segirezza privata èn malcuntents cun lur situaziun da lavur. Cunzunt la paja para tenor la retschertga dal sindicat Unia dad esser in problem. Cun ina paja da 22,20 francs l'ura – senza 13avla paja – restia la segirtad precara, scriva l'Unia. Quai cunzunt per quels che na lavuran mo parzialmain.
Ma er cun las uras da lavur n'èn ils lavurants betg cuntents. Lavur da notg saja fitg usitada e chaschunia problems da sanadad e problems socials tar ils pertutgads. 86% dals dumandads pretendan perquai ch'els vegnian remunerads meglier per lavur da notg. Plinavant cumbattan ils lavurants cun midadas da plan a curta vista, cun dis da lavurar memia lungs e cun ina mancanza da furmaziun.
Retschertga stat en connex cun las contractivas dal CCL
L'inquista da l'Unia stat en connex cun la renovaziun dal contract collectiv da lavur, che scroda mez 2019. Las contractivas cumenzan la fin dal 2018.
Per la tschertga da il sindicat dumandà 600 persunas.
RR novitads 17:00


text:
Menaschi forestal
Menaschi forestal
Igl menaschi forestal digl cumegn da Surses è responsabel per tot las lavours digl gôt. Chegl cuntigna tranter oter la tgira digl gôt saro e digl gôt gioven, la fundaziun digl effectiv e la promoziun dalla biodiversitad. Ultra da chegl surstat agl menaschi forestal la survigilanza dallas avas tgi corran, rampars da ragns e paralavegnas.
Gôt Surses
En gôt bagn structuro sa distingua antras l’existenza da tottas vigliadetnas ed ena gronda diversitad da speztgas. Per mantigneir e promover chegl, è la tgira digl gôt indispensabla. Las selvas digl cumegn da Surses s’extendan tras l’antiera val da Salouf anfignen Beiva. La planta principala è igl pegn, scu plantas lateralas vignan avant lareschs, tievs e schembers. Sen intschess pi bass digl cumegn e dasperas las avas, sa cattan er plantas da figlia. La surfatscha da gôt productiva monta 5‘226 hectaras, da chellas èn 3‘030 hectaras scartadas scu gôt saro. Igl gôt saro schurmegia veias, vischnancas, bietgs ed otras infrastructuras cunter prievels dalla nateira, scu per exaimpel lavegnas, bovas, avas grondas e crudada da crappa. Igl antier gôt è certifitgia cun FSC®
Prestaziuns da sarvetsch
Cunsegliaziuns forestalas
Nous Az cunsigliagn gugent an fatgs forestals. Seia chegl ena cunsegliaziun cumpetenta per igl gôt privat, per amplantaziuns, la vendita da lenna u maseiras per la qualitad dalla cuntrada.
Lenna dad arder
Nous Az offerign lenna da pegn e da laresch. La lenna pò neir retratga directamaintg dasperas la veia da gôt ed an lunghezza givischeida, madiera u sfandia, e vign er furneida sen giaveisch tar Vous a tgesa. Per l’ampustaziun amplaniz p.pl. igl formular d’ampustaziun u contactez nous aint igl luvratori forestal a Tinizong.
Lavours da lennareia
Lez Vous far en tagl da lenna, na vez pero betg fatg la scolaziun necessaria u vez betg avonda taimp u igl equipamaint persiva? Nous Az offerign gugent en sarvetsch cumplet e professiunal, tgi cuntigna la cunsegliaziun, igl nudar las plantas e la vendita dalla lenna.
Lavours per terzs
È igl Voss bustgom u la planta ainten iert neida mengia gronda? Lez plantar plantas u tgaglias indigenas ainten iert? Betg esite e dumande a nous ena offerta nunlionta.


text:
161.1
Rumantsch è ina lingua naziunala, ma ina lingua parzialmain uffiziala da la Confederaziun, numnadamain en la correspundenza cun persunas da lingua rumantscha. La translaziun d'in decret federal serva a l'infurmaziun, n'ha dentant nagina validitad legala.
Lescha federala davart ils dretgs politics
(LDP)1
dals 17 da december 1976 (versiun dal 1. da november 2015)
1. titel Dretg da votar e votaziun
Art. 11
1 Abolì tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 21Exclusiun dal dretg da votar
Exclusas dal dretg da votar èn persunas sut curatella en il senn da l'alinea 1 da l'artitgel 136 da la Constituziun federala che stattan sut curatella cumplessiva u che vegnan represchentadas tras ina persuna incumbensada cun la curatella pervi d'ina inabilitad da giuditgar permanenta.
1 Versiun tenor la cifra 3 da l'agiunta da la LF dals 19 da dec. 2008 (Protecziun da creschids, dretg da persunas e d'uffants), en vigur dapi il 1. da schan. 2013 (AS 2011 725; BBl 2006 7001).
Art. 3 Domicil politic
1 La persuna cun dretg da votar sto votar en ses domicil politic, numnadamain en la vischnanca, nua ch'ella abita e nua ch'ella è annunziada. Persunas viagiantas voteschan en lur vischnanca burgaisa.1
2 La persuna che depona in auter attest che l'attest d'origin (certificat d'origin, attest provisoric e.u.v.), acquista mo il domicil politic, sch'ella cumprova ch'ella n'è betg registrada en il register electoral dal lieu, en il qual è deponì l'attest d'origin.
1 Integrà la segunda frasa tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 4 Register electoral
1 Las persunas cun dretg da votar ston vegnir inscrittas en il register electoral da lur domicil politic. Inscripziuns e stritgadas ston vegnir fatgas d'uffizi.
2 Avant in'elecziun u avant ina votaziun ston inscripziuns vegnir fatgas fin il 5avel di avant il di da l'elecziun u da la votaziun, sch'igl è segir, che las premissas per la participaziun a la votaziun èn ademplidas.
3 Las persunas cun dretg da votar han il dretg da prender invista dal register electoral.
Art. 5 Princips da la votaziun
1 Per la votaziun ston vegnir duvrads ils cedels da votar ed ils cedels electorals uffizials. Ils formulars da registraziun chantunals per l'elavuraziun electronica han il medem status giuridic sco ils cedels da votar ed ils cedels electorals uffizials.1
2 Cedels da votar e cedels electorals betg prestampads ston vegnir emplenids a maun. Cedels electorals prestampads dastgan vegnir midads mo a maun.
3 La persuna cun dretg da votar po votar persunalmain a l'urna ubain per correspundenza.2 Emprovas cun la votaziun electronica sa drizzan tenor l'artitgel 8a.3
6 La vusch dastga vegnir deponida a l'urna da terzas persunas, sch'il dretg chantunal permetta quai per las votaziuns e per las elecziuns chantunalas. Las persunas cun dretg da votar che n'èn betg ablas da scriver pon laschar emplenir lur cedel da votar u lur cedel electoral tenor lur instrucziun tras ina persuna cun dretg da votar da lur tscherna (votaziun per procura).5
7 Il secret da votaziun sto esser garantì.
1 Integrà la segunda frasa tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
2 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Integrà la segunda frasa tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
4 Abolì tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
5 Versiun tenor la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
Art. 6 Votaziun da persunas invalidas
Ils chantuns procuran ch'er quellas persunas possian votar, che n'èn permanentamain betg ablas da far sezzas las acziuns necessarias per la votaziun, pervia d'invaliditad u per in auter motiv.
Art. 7 Votaziun anticipada
1 Ils chantuns pussibiliteschan la votaziun anticipada durant almain 2 dals ultims 4 dis avant il di da la votaziun.
2 Per la votaziun anticipada sto il dretg chantunal prevair che tut las urnas u che singulas urnas sajan avertas durant tschertas uras, ubain che las persunas cun dretg da votar possian surdar il cedel da votar ad in uffizi en ina cuverta serrada.
3 Sch'il dretg chantunal prevesa la votaziun anticipada en ina dimensiun pli vasta, vala quai er per las votaziuns e per las elecziuns federalas.
4 Ils chantuns decreteschan las disposiziuns ch'èn necessarias per registrar tut las vuschs, per garantir il secret da votaziun e per impedir l'abus.
Art. 8 Votaziun per correspundenza
1 Ils chantuns ston procurar che la procedura da l'elecziun per correspundenza saja simpla. Els decreteschan disposiziuns, en spezial per garantir la controlla dal dretg da votar, il secret da votaziun e la registraziun da tut las vuschs sco er per impedir l'abus.
2 La votaziun per correspundenza è admessa a partir dal mument che la votanta u il votant survegn ils documents ch'èn necessaris per ina votaziun valaivla tenor il dretg chantunal.1
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 8a1Votaziun electronica
1 Cun il consentiment da vischnancas e chantuns interessads po il Cussegl federal permetter emprovas cun la votaziun electronica, las limitond localmain, temporalmain u a tschertas votaziuns ed elecziuns.
1bis Sin dumonda po el autorisar ils chantuns che han fatg emprovas cun la votaziun electronica cun success e senza incaps gia durant in temp pli lung da cuntinuar cun talas per ina durada ch'el fixescha. El po liar l'autorisaziun a pretensiuns u a cundiziuns ed el po medemamain - considerond tut las circumstanzas - excluder da tut temp la votaziun electronica localmain, temporalmain u per tschertas votaziuns ed elecziuns.2
2 La controlla dal dretg da votar, il secret da votaziun e la registraziun da tut las vuschs ston vegnir garantids e l'abus sto restar exclus.
4 Il Cussegl federal regla ils detagls.
1 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
2 Integrà la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
3 Abolì tras la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
Art. 91
1 Abolì tras la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
2. titel Votaziuns
Art. 10 Ordinaziun
1 Il Cussegl federal definescha las reglas, tenor las qualas ils dis da votaziun vegnan fixads. El tegna quint dals basegns da las persunas cun dretg da votar, dal parlament, dals chantuns, da las partidas e da las organisaziuns ch'èn incumbensadas cun la consegna dals documents da votaziun ed el evitescha collisiuns da termins che resultan da differenzas tranter l'onn chalendar e l'onn ecclesiastic.1
1bis Il Cussegl federal fixescha almain 4 mais avant il termin da votaziun, davart tge projects ch'i vegn votà. Leschas federalas che vegnan decleradas sco urgentas pon vegnir suttamessas a la votaziun entaifer in termin pli curt.2
2 Mintga chantun realisescha la votaziun sin ses territori e decretescha las ordinaziuns necessarias.
Art. 10a1Infurmaziun da las persunas cun dretg da votar
1 Il Cussegl federal infurmescha cuntinuadamain las persunas cun dretg da votar davart ils projects da votaziun federals.
2 En quest connex resguarda el ils princips da la cumplettezza, da l'objectivitad, da la transparenza e da la proporziunalitad.
3 El preschenta las posiziuns las pli impurtantas represchentadas en il process da decisiun dal parlament.
4 El na represchenta betg ina tenuta che divergescha da la recumandaziun da l'Assamblea federala per la votaziun.
1 Integrà tras la cifra I da la LF dals 5 d'october 2007, en vigur dapi ils 15 da schan. 2009 (AS 2009 1; BBl 2006 9259 9279).
Art. 11 Text da votaziun, cedels da votar ed explicaziuns1
1 La Confederaziun metta a disposiziun als chantuns ils texts da votaziun ed ils cedels da votar.
2 Al text da votaziun vegn agiuntada ina curta explicaziun objectiva dal Cussegl federal che tegna er quint da las opiniuns da minoritads impurtantas. Il text da votaziun sto cuntegnair la formulaziun exacta da las dumondas fatgas sin il cedel da votar. Tar iniziativas dal pievel e tar referendums communitgeschan ils comités lur arguments al Cussegl federal e quel als resguarda en sias explicaziuns davart las votaziuns. Il Cussegl federal po midar u refusar remartgas ingiuriusas, dal tuttafatg cuntrarias a la vardad u memia lungas. Renviaments a funtaunas electronicas dastgan vegnir integrads en las explicaziuns davart las votaziuns mo, sche l'autura u l'autur dal renviament declera en scrit, che questas funtaunas n'hajan betg cuntegns illegals e ch'ellas na mainian betg a publicaziuns electronicas cun cuntegns illegals.2
3 Las persunas cun dretg da votar survegnan ils documents ch'èn necessaris per ina votaziun valaivla tenor il dretg chantunal (cedels da votar, attest da votar, cuverta da votar, bul da controlla3 etc.) almain 3 ed il pli baud 4 emnas avant il di da la votaziun. Il text da votaziun e las explicaziuns dastgan er vegnir consegnads pli baud. La Chanzlia federala publitgescha il text da votaziun e las explicaziuns en furma electronica almain 6 emnas avant il di da la votaziun.45
4 Ils chantuns pon autorisar las vischnancas tras lescha da consegnar il text da votaziun e las explicaziuns mo ina giada per chasada, nun ch'ina persuna cun dretg da votar che fa part da la chasada pretendia la consegna persunala.6
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2 Versiun tenor la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
3 Expressiun tenor la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121). Questa midada è resguardada en l'entir decret
4 Integrà la terza frasa tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
5 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
6 Integrà tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 12 Cedels da votar nunvalaivels
1 Ils cedels da votar èn nunvalaivels, sch'els:
- a.
- n'èn betg uffizials;
- b.
- èn emplenids auter che a maun;
- c.
- na mussan betg cleramain la voluntad da la votanta u dal votant;
- d.
- cuntegnan remartgas ingiuriusas u èn marcads cun segns evidents;
- e.1
- …
2 Resalvads restan ils motivs da nunvalaivladad e da nullitad che resultan da la procedura chantunala (cuverta da votar, bul da controlla e.u.v.).
3 Il dretg d'in chantun che realisescha emprovas2 cun la votaziun electronica definescha las premissas per la votaziun valaivla ed ils motivs da nunvalaivladad.3
1 Abolì tras la cifra II da la LF dals 22 da mars 1991, en vigur dapi il 1. da fanadur 1992 (AS 1991 2388; BBl 1990 III 445).
2 Expressiun tenor la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121). Questa midada è resguardada en l'entir decret
3 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 13 Constataziun dal resultat da la votaziun1
1 Per eruir il resultat da la votaziun na vegnan betg considerads ils cedels da votar vids e nunvalaivels.
2 Sch'i dat en in chantun precis uschè bleras vuschs "gea" sco "na", vegn sia vusch da chantun quintada tar ils chantuns che refusan il project da votaziun.2
3 En cas d'in resultat fitg stretg è ina verificaziun dal scrutini necessaria mo, sch'i èn vegnidas fatgas valair vardaivlamain irregularitads ch'eran - tenor il gener e la dimensiun - en cas d'influenzar considerablamain il resultat federal.3
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
3 Integrà tras la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 14 Protocol da votaziun
1 En mintga biro da votaziun vegn fatg in protocol davart il resultat da la votaziun che inditgescha il dumber total da las persunas cun dretg da votar, sco er il dumber dals Svizzers a l'exteriur cun dretg da votar, il dumber dals votants, dals cedels da votar vids, nunvalaivels e valaivels sco er da las vuschs "gea" e "na".1
2 Il protocol vegn tramess vinavant a la regenza chantunala. Quella cumpilescha ils resultats provisorics da tut il chantun, als communitgescha a la Chanzlia federala ed als publitgescha en il Fegl uffizial chantunal entaifer 13 dis suenter il di da la votaziun. En cas da basegn edescha ella in supplement spezial dal Fegl uffizial chantunal.2
3 Ils chantuns transmettan ils protocols - sin dumonda er ils cedels da votar - a la Chanzlia federala entaifer 10 dis suenter ch'il termin da recurs è scadì (art. 79 al. 3). Suenter la verificaziun dal resultat da la votaziun vegnan destruids ils cedels da votar.
Art. 15 Verificaziun e publicaziun dal resultat da la votaziun
1 Il Cussegl federal eruescha il resultat da la votaziun en moda lianta (verificaziun), uschespert ch'igl è segir ch'i n'èn entrads nagins recurs da votaziun tar il Tribunal federal ubain uschespert ch'igl è vegnì decidì davart quels.1
2 Il conclus da verificaziun vegn publitgà en il Fegl uffizial federal.
3 Midadas da la Constituziun federala entran en vigur cun l'approvaziun dal pievel e dals chantuns, nun ch'il project fixeschia insatge auter.
4 Sch'ina midada da dretg na cumporta nagin retard e sch'il resultat da la votaziun è evident, po il Cussegl federal u l'Assamblea federala metter en vigur provisoricamain projects da lescha u conclus federals davart l'approvaziun da contracts internaziunals ubain laschar en vigur u abolir provisoricamain leschas ch'èn vegnidas decleradas sco urgentas anc avant che publitgar il conclus da verificaziun.2
3. titel Elecziun dal Cussegl naziunal
1. chapitel En general
Art. 161Repartiziun dals sezs sin ils chantuns
1 Per reparter ils sezs dal Cussegl naziunal sin ils chantuns è decisiv il dumber da las abitantas e dals abitants che resulta dals registers, che vegnan stabilids a basa da las enquistas fatgas en il rom da la dumbraziun dal pievel tenor la Lescha federala dals 22 da zercladur 20072 davart la dumbraziun federala dal pievel e realisadas durant l'onn chalendar che suonda las ultimas elecziuns per la renovaziun totala dal Cussegl naziunal.
2 Sa basond sin la constataziun lianta dal dumber da las abitantas e dals abitants tenor l'artitgel 13 da la Lescha federala dals 22 da zercladur 2007 davart la dumbraziun federala dal pievel, fixescha il Cussegl federal en moda lianta, quants sezs che vegnan repartids sin ils singuls chantuns per la proxima elecziun per la renovaziun totala dal Cussegl naziunal.
Art. 171Procedura da repartiziun
Ils 200 sezs dal Cussegl naziunal vegnan repartids sin ils chantuns tenor la suandanta procedura:2
- a.
- Repartiziun anticipada:
- 1.
- Il dumber da las abitantas e dals abitants da la Svizra vegn dividì cun 200. La proxima cifra entira pli auta ch'il resultat è l'emprima cifra da repartiziun. Mintga chantun che ha in dumber d'abitantas e d'abitants pli pitschen che questa cifra survegn in sez; quest chantun na vegn betg pli considerà per l'ulteriura repartiziun.
- 2.
- Il dumber da las abitantas e dals abitants dals chantuns restants vegn dividì cun il dumber dals sezs betg anc repartids. La proxima cifra entira pli auta ch'il resultat è la segunda cifra da repartiziun. Mintga chantun che ha in dumber d'abitantas e d'abitants pli pitschen che questa cifra survegn in sez; quest chantun na vegn betg pli considerà per l'ulteriura repartiziun.
- 3.
- Questa procedura vegn repetida fin ch'ils chantuns restants cuntanschan l'ultima cifra da repartiziun.
- b.
- Repartiziun principala: Mintga chantun restant survegn tants sezs sco quai che l'ultima cifra da repartiziun è cuntegnida en ses dumber d'abitantas e d'abitants.
- c.
- Repartiziun restanta: Ils sezs restants vegnan repartids sin ils chantuns cun las cifras restantas las pli grondas. Sche plirs chantuns cuntanschan la medema cifra restanta, vegnan els eliminads tenor la successiun dals rests ils pli pitschens che resultan suenter la divisiun da lur dumber d'abitantas e d'abitants tras l'emprima cifra da repartiziun. Sche er quests rests èn eguals, decida la sort.
Art. 181
1 Abolì tras la cifra II 1 da l'agiunta tar la LF dals 13 da dec. 2002 davart l'Assamblea federala, en vigur dapi ils 3 da dec. 2007 (AS 2003 3543; BBl 2001 3467 5428).
Art. 19 Termin da las elecziuns
1 Las elecziuns per la renovaziun totala ordinaria dal Cussegl naziunal han lieu la penultima dumengia d'october. La regenza chantunala fixescha il proxim termin pussaivel per las elecziuns substitutivas e cumplementaras.
2 Il Cussegl federal fixescha il termin per la renovaziun totala extraordinaria en il senn da l'artitgel 193 alinea 3 da la Constituziun federala.1
1 Versiun tenor la cifra I da la O dals 8 d'october 1999, en vigur dapi il 1. da mars 2000 (AS 2000 411; BBl 1999 7922).
Art. 20 Decisiun tras la sort
Sch'i sto vegnir tratg la sort, vegn quai fatg sin plaun chantunal tras ordinaziun da la regenza chantunala, sin plaun federal tras ordinaziun dal Cussegl federal.
Art. 20a1
1 Integrà tenor la cifra I da la LF dals 18 da mars 1994 (AS 1994 2414; BBl 1993 III 445). Abolì tras la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
2. chapitel Elecziun da proporz
1. part Propostas electoralas
Art. 211Termin final per inoltrar las glistas da candidatas e da candidats
1 Il dretg chantunal fixescha in glindesdi da l'avust da l'onn electoral sco termin final per inoltrar las glistas da candidatas e da candidats sco er l'autoritad, a la quala ston vegnir inoltradas las propostas electoralas.2
2 Las propostas electoralas ston arrivar tar l'autoritad chantunala il pli tard il di dal termin final per inoltrar las glistas da candidatas e da candidats.
3 Ils chantuns annunzian immediatamain mintga proposta electorala a la Chanzlia federala.
Art. 22 Dumber e designaziun da las candidatas e dals candidats
1 Ina proposta electorala dastga cuntegnair maximalmain tants nums da persunas elegiblas sco quai ch'i ston vegnir elegidas commembras e commembers dal Cussegl naziunal en il circul electoral, e nagin num dapli che duas giadas. Sch'ina proposta electorala cuntegna dapli nums, vegnan stritgads ils ultims.
2 Las propostas electoralas ston inditgar per mintga candidata u candidat:
- a.
- il num ed il prenum uffizial;
- b.
- il num, sut il qual la persuna è enconuschenta sin plaun politic u en il mintgadi;
- c.
- la schlattaina;
- d.
- la data da naschientscha;
- e.
- l'adressa da domicil inclusiv il numer postal;
- f.
- ils lieus d'origin inclusiv ils chantuns, als quals els appartegnan; e
- g.
- la professiun.1
3 Mintga candidata e mintga candidat sto confermar en scrit ch'ella u ch'el acceptia la proposta electorala. Sche la conferma manca, vegn stritgà ses num.2
Art. 23 Denominaziun da la proposta electorala
Mintga proposta electorala sto avair ina denominaziun ch'è adattada per la differenziar dad autras propostas electoralas. Las gruppaziuns ch'inoltreschan propostas electoralas cun elements identics en la denominaziun principala e che las vulan colliar ina cun l'autra, designeschan ina da las propostas electoralas sco glista da tschep.1
1 Integrà la segunda frasa tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 24 Dumber minimal da suttascripziuns1
1 Mintga proposta electorala sto esser suttascritta a maun d'in dumber minimal da persunas cun dretg da votar che han lur domicil politic en il circul electoral. Il dumber minimal importa:
- a.
- 100 en chantuns cun 2 fin 10 sezs;
- b.
- 200 en chantuns cun 11 fin 20 sezs;
- c.
- 400 en chantuns cun passa 20 sezs.2
2 Ina persuna cun dretg da votar na dastga betg suttascriver dapli ch'ina proposta electorala. Ella na po betg retrair sia suttascripziun suenter l'inoltraziun da la proposta electorala.
3 Ils dumbers minimals tenor l'alinea 1 na valan betg per ina partida ch'era registrada la fin da l'onn che preceda las elecziuns confurm a l'urden tar la Chanzlia federala (art. 76a), premess ch'ella represchentia durant la perioda d'uffizi scadenta il medem circul electoral en il Cussegl naziunal u haja survegnì tar l'ultima elecziun per la renovaziun totala en il medem chantun almain 3 pertschient da las vuschs.3
4 La partida tenor l'alinea 3 sto inoltrar mo las suttascripziuns legalmain valaivlas da tut las candidatas e da tut ils candidats sco er da las persunas che presidieschan la partida e da quellas che mainan las fatschentas.4
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
2 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Integrà tras la cifra I da la LF dals 21 da zercl. 2002 (AS 2002 3193; BBl 2001 6401). Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
4 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 25 Represchentanta u represchentant da la proposta electorala
1 Las persunas che suttascrivan ina proposta electorala ston designar ina represchentanta u in represchentant ed ina suppleanta u in suppleant. Sch'ellas desistan da far quai, valan las persunas che stattan a l'emprima ed a la segunda plazza sin la glista da suttascripziuns sco represchentantas respectivamain sco suppleantas.
2 La persuna represchentanta, ed en cas d'impediment sia suppleanta, èn autorisadas ed obligadas da far las decleraziuns legalmain valaivlas per eliminar differenzas, e quai en num da las persunas che han suttascrit la proposta electorala.
Art. 26 Prender invista da las propostas electoralas
Las votantas ed ils votants d'in circul electoral pon prender invista dals nums da las persunas che han suttascrit ina proposta electorala tar l'autoritad cumpetenta.
Art. 271Candidaturas multiplas
1 Sch'il num d'ina candidata u d'in candidat vegn scrit sin pliras propostas electoralas d'in circul electoral, al stritga il chantun immediatamain da tut las propostas electoralas.
2 La Chanzlia federala stritga immediatamain ils nums da las candidatas e dals candidats da la proposta electorala ch'èn gia inditgads sin ina glista u sin ina proposta electorala d'in auter chantun.
3 La Chanzlia federala communitgescha immediatamain las stritgadas als chantuns pertutgads.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 281
1 Abolì tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 29 Eliminaziun da mancanzas; propostas da substituziun
1 Il chantun controlla las propostas electoralas e fixescha in termin, entaifer il qual la represchentanta u il represchentant da las persunas che han suttascrit po eliminar las mancanzas da la proposta electorala, midar denominaziuns che pon chaschunar confusiuns ed inoltrar propostas da substituziun per nums da candidatas e da candidats ch'èn vegnids stritgads uffizialmain.1
2 Las candidatas ed ils candidats che vegnan proponids sco suppleantas e suppleants ston confermar en scrit ch'ellas e ch'els acceptian la proposta electorala. Sche questa conferma manca, sch'il num respectiv è gia scrit sin in'autra proposta electorala u sche la candidata u il candidat n'è betg elegibel, vegn la proposta da substituziun stritgada.2 Sche la represchentanta u sch'il represchentant na pretenda nagut auter, vegnan las propostas da substituziun messas en successiun a la fin da la proposta electorala.
3 Sch'ina mancanza na vegn betg eliminada entaifer il termin fixà, è la proposta electorala nunvalaivla. Sche la mancanza concerna mo ina candidata u in candidat, vegn stritgà sulettamain ses num.
4 A partir dal segund glindesdi suenter il termin final per inoltrar las propostas electoralas na pon quellas betg pli vegnir modifitgadas. Resalvada resta l'annullaziun uffiziala da candidaturas multiplas scuvertas posteriuramain (art. 32a). Il dretg chantunal po scursanir il termin da rectificaziun ad in'emna.3
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2 Versiun da las emprimas duas frasas tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 30 Glistas
1 Las propostas electoralas rectifitgadas sa numnan glistas.
2 A las glistas vegnan attribuids numers d'ordinaziun.
Art. 311Colliaziun da glistas
1 Duas u dapli glistas pon furmar ina colliaziun da glistas fin il pli tard a la fin dal termin da rectificaziun (art. 29 al. 4), sche las persunas cun dretg da votar ubain lur represchentantas e lur represchentants han suttascrit ina decleraziun concordanta. Entaifer la colliaziun da glistas èn admessas sulettamain sutcolliaziuns da glistas.
1bis Sutcolliaziuns èn valaivlas mo tranter glistas cun la medema denominaziun che sa differenzieschan sulettamain tras in supplement che caracterisescha la schlattaina, l'appartegnientscha da la gruppaziun, la regiun u la vegliadetgna da las candidatas e dals candidats.
2 Colliaziuns e sutcolliaziuns da glistas ston vegnir menziunadas sin ils cedels electorals prestampads.
3 Decleraziuns davart colliaziuns e davart sutcolliaziuns da glistas na pon betg vegnir revocadas.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 321Publicaziun da las glistas
1 Il chantun publitgescha las glistas cun lur denominaziuns e cun lur numers d'ordinaziun sco er cun il renviament a colliaziuns ed a sutcolliaziuns da glistas uschè baud sco pussaivel en il Fegl uffizial chantunal.
2 La Chanzlia federala publitgescha las glistas en furma electronica, inditgond il num ed il prenum uffizial, l'onn da naschientscha, ils lieus d'origin ed il domicil da las candidatas e dals candidats.2
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
2 Integrà tras l'art. 21 cifra 1 da la LF dals 18 da zercl. 2004 davart las publicaziuns uffizialas (AS 2004 4929; BBl 2003 7711). Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 32a1Annullaziun da candidaturas
1 Sch'ina candidatura multipla vegn scuverta suenter la rectificaziun da las propostas electoralas, vegn la candidatura respectiva annullada sin tut las glistas pertutgadas:
- a.
- dal chantun, sche la medema candidata u il medem candidat figurescha sin dapli ch'ina glista da quest chantun;
- b.
- da la Chanzlia federala, sche la medema candidata u il medem candidat figurescha sin las glistas da plirs chantuns.
2 Ils chantuns pertutgads e la Chanzlia federala communitgeschan immediatamain in a l'auter las candidaturas ch'èn vegnidas annulladas.
3 Sche pussaivel vegnan ils nums da persunas, da las qualas la candidatura è vegnida annullada, stritgads da las glistas, avant che quellas vegnan publitgadas.
4 L'annullaziun d'ina candidatura che figurescha sin glistas gia communitgadas vegn publitgada immediatamain sin via electronica sco er en ils fegls uffizials da tut ils chantuns pertutgads ed en il Fegl uffizial federal, inditgond il motiv da l'annullaziun.
1 Integrà tras la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 33 Elavuraziun e consegna dals cedels electorals
1 Ils chantuns emettan per mintga glista ils cedels electorals che cuntegnan la denominaziun da la glista, eventualmain la colliaziun da glistas, il numer d'ordinaziun e las indicaziuns davart las candidatas e davart ils candidats (almain num, prenum e domicil) sco er cedels electorals betg prestampads.
1bis Sch'in chantun fa formulars da registraziun empè da cedels electorals, survegnan las persunas cun dretg da votar supplementarmain in document che cuntegna las indicaziuns da tut las candidatas e da tut ils candidats, las denominaziuns da las glistas sco er las colliaziuns e las sutcolliaziuns da glistas.1
2 Ils chantuns tramettan a las persunas cun dretg da votar il pli tard 3 ed il pli baud 4 emnas avant il di d'elecziun in set cumplet da tut ils cedels electorals.2
3 Las persunas che han suttascrit ina proposta electorala pon retrair tar las chanzlias chantunalas ulteriurs cedels electorals prestampads per il pretsch custant.
2. part Elecziun ed eruida dals resultats
Art. 341Mussavia electoral
La Chanzlia federala edescha avant mintga elecziun per la renovaziun totala in curt mussavia electoral che vegn tramess - ensemen cun ils cedels electorals (art. 33 al. 2) - a las persunas cun dretg da votar dals chantuns cun elecziuns da proporz.
1 Versiun tenor la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
Art. 35 Emplenir il cedel electoral
1 Tgi che dovra il cedel electoral vid, po scriver sin la glista ils nums da las candidatas e dals candidats elegibels sco er la denominaziun da la glista u il numer d'ordinaziun d'ina glista.
2 Tgi che dovra in cedel electoral prestampà, po stritgar nums da candidatas e da candidats prestampads. Ins po er inscriver nums da candidatas e da candidats d'autras glistas (panaschar). Ultra da quai pon ins stritgar il numer d'ordinaziun e la denominaziun da la glista prestampada u remplazzar quels tras in auter numer u tras in'autra denominaziun.
3 Ins po scriver il num d'ina candidata u d'in candidat duas giadas sin il medem cedel electoral (cumular).
Art. 361Vuschs per defunctas e defuncts
Vuschs per candidatas e per candidats ch'èn morts dapi la rectificaziun da las propostas electoralas (art. 29 al. 4) valan sco vuschs da candidat.
1 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 37 Vuschs supplementaras
1 Sch'in cedel electoral cuntegna main vuschs da candidat valaivlas che persunas ch'èn d'eleger en il circul electoral per il Cussegl naziunal, valan las lingias vidas sco vuschs supplementaras per la glista ch'è inditgada cun la denominaziun u cun il numer d'ordinaziun sin il cedel electoral. Sche la denominaziun u il numer d'ordinaziun manca ubain sch'il cedel electoral cuntegna dapli ch'ina denominaziun da glista u dapli ch'in numer d'ordinaziun, na valan las lingias vidas betg (vuschs vidas).
2 Sch'igl èn vegnidas inoltradas en in chantun pliras glistas regiunalas cun la medema denominaziun, vegnan las vuschs supplementaras sin in cedel electoral, che na cuntegna betg il num da la regiun, attribuidas a la glista da la regiun, nua ch'il cedel electoral è vegnì consegnà.1
2bis En las ulteriuras pussaivladads d'applitgar l'artitgel 31 alinea 1bis vegnan las vuschs supplementaras attribuidas a quella glista che vegn designada sin il cedel electoral.2 Las vuschs supplementaras che figureschan sin cedels electorals designads en moda insuffizienta vegnan attribuidas a quella glista che la gruppaziun ha designà sco glista da tschep.3
3 Ils nums che na figureschan betg sin ina glista dal circul electoral, vegnan stritgads. …4
4 En cas d'ina cuntradicziun tranter la denominaziun da la glista ed il numer d'ordinaziun vala la denominaziun da la glista.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
2 Integrà tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Integrà la segunda frasa tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
4 Abolì la segunda e la terza frasa tras la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
Art. 38 Cedels electorals nunvalaivels e vuschs da candidat nunvalaivlas
1 Cedels electorals èn nunvalaivels, sch'els:
- a.
- na cuntegnan nagin num d'ina candidata u d'in candidat dal circul electoral;
- b.
- n'èn betg uffizials;
- c.
- èn vegnids emplenids u midads auter che a maun;
- d.
- cuntegnan remartgas ingiuriusas u èn marcads cun segns evidents;
- e.1
- …
2 Dal cedel electoral vegnan stritgadas:
- a.
- repetiziuns da memia, sch'il num d'ina candidata u d'in candidat figurescha dapli che duas giadas sin in cedel electoral;
- b.
- tuts ils nums da persunas, da las qualas la candidatura è vegnida annullada pervia d'ina candidatura multipla suenter la rectificaziun da las propostas electoralas.2
3 Sch'in cedel electoral cuntegna dapli nums che quai ch'i èn avant maun sezs, vegnan stritgads ils ultims nums prestampads che n'èn betg cumulads a maun, e suenter ils ultims nums agiuntads a maun.3
4 Resalvads restan ils motivs da nunvalaivladad e da nullitad che resultan da la procedura chantunala (cuverta da votar, bul da controlla e.u.v.).4
5 Il dretg d'in chantun che realisescha emprovas cun la votaziun electronica definescha las premissas per la votaziun valaivla ed ils motivs da nunvalaivladad.5
1 Abolì tras la cifra II da la LF dals 22 da mars 1991, en vigur dapi il 1. da fanadur 1992 (AS 1991 2388; BBl 1990 III 445).
2 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
3 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
4 Integrà tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
5 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 39 Cumpilaziun dals resultats
Suenter che l'elecziun è ida a fin erueschan ils chantuns sin basa dals protocols dals biros electorals:
- a.
- il dumber da las persunas cun dretg da votar ed il dumber da las persunas che han votà;
- b.
- il dumber dals cedels electorals valaivels, nunvalaivels e vids;
- c.
- il dumber da vuschs che las singulas candidatas e ch'ils singuls candidats da mintga glista han survegnì (vuschs da candidat);
- d.1
- il dumber da las vuschs supplementaras da mintga glista (art. 37);
- e.2
- la summa da las vuschs da candidat e da las vuschs supplementaras da las singulas glistas (vuschs da partida);
- f.
- per las colliaziuns da glistas: il dumber total da las vuschs che la gruppa da glistas ha survegnì;
- g.
- il dumber da las vuschs vidas.
Art. 40 Emprima repartiziun dals mandats sin las glistas1
1 Il dumber da las vuschs da partida valaivlas da tut las glistas vegn dividì cun il dumber da mandats che duain vegnir attribuids plus 1. La proxima cifra entira pli auta è la cifra da repartiziun.2
2 A mintga glista vegnan attribuids tants mandats sco quai che la cifra da repartiziun è cuntegnida en ses dumber da vuschs.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
2 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Abolì tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 411Ulteriuras repartiziuns
1 Sch'i n'èn anc betg repartids tut ils mandats, vegnan ils mandats restants attribuids separadamain in suenter l'auter tenor las suandantas reglas:
- a.
- il dumber da vuschs da mintga glista vegn dividì cun il dumber dals mandats ch'èn gia vegnids attribuids ad ella plus 1;
- b.
- il proxim mandat vegn attribuì a quella glista che posseda il quozient il pli grond;
- c.
- sche pliras glistas han - sin basa dal medem quozient - il medem dretg sin il proxim mandat, survegn quella glista il mandat che posseda il rest il pli grond suenter la divisiun tenor l'artitgel 40 alinea 2;
- d.
- sch'igl è anc adina uschia, che pliras glistas han il medem dretg sin il proxim mandat, vegn quel attribuì a la glista che dispona dal dumber da vuschs da partida il pli grond;
- e.
- han anc adina pliras glistas il medem dretg sin il proxim mandat, vegn quel attribuì a la glista, tar la quala la candidata u il candidat che vegn en dumonda per l'elecziun ha survegnì las pli bleras vuschs;
- f.
- sche pliras talas candidatas u plirs tals candidats han survegnì il medem dumber da vuschs, vegn tratga la sort.
2 Questa procedura vegn repetida fin che tut ils mandats èn repartids.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 42 Repartiziun dals mandats sin las colliaziuns da glistas
1 Mintga gruppa da glistas che furma ina colliaziun da glistas vegn tractada al cumenzament da la repartiziun dals mandats sco in'unica glista.
2 Ils mandats vegnan repartids sin las singulas glistas da la gruppa tenor ils artitgels 40 e 41. L'artitgel 37 alineas 2 e 2bis resta resalvà.1
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 43 Eruida da las persunas elegidas e dals suppleants
1 Ils mandats attribuids a las glistas vegnan repartids sin las candidatas ed ils candidats che han survegnì las pli bleras vuschs.
2 Las candidatas ed ils candidats che n'èn betg elegids daventan suppleantas e suppleants tenor las vuschs ch'ellas e ch'els han survegnì.
3 En cas d'egualitad da las vuschs vegn tratga la sort per la successiun.
Art. 44 Mandats da memia
Sch'i vegnan attribuids ad ina glista dapli mandats che quai ch'igl èn avant maun candidatas e candidats sin la glista, ha lieu in'elecziun cumplementara tenor l'artitgel 56 per ils mandats da memia.
Art. 451Elecziun taciturna
1 Sche tut las glistas na cuntegnan betg dapli candidatas e candidats che quai ch'igl èn avant maun mandats, declera la regenza chantunala tut las candidatas e tut ils candidats sco elegids.
2 Sche tut las glistas cuntegnan ensemen main candidatas e candidats che quai ch'igl èn avant maun mandats, han lieu elecziuns cumplementaras tenor l'artitgel 56 alinea 3 per ils mandats restants.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 46 Elecziun senza glistas
1 Sch'i n'èn avant maun naginas glistas, po vegnir vuschà per mintga persuna elegibla. Elegidas èn las persunas cun ils dumbers da vuschs ils pli gronds.
2 Sch'in cedel electoral cuntegna dapli nums che quai ch'igl èn avant maun mandats, vegnan stritgads ils ultims nums.1
3 Ultra da quai valan las disposiziuns ch'èn decisivas per circuls electorals cun in mandat confurm al senn.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3. chapitel Elecziun da maiorz
Art. 47 Procedura
1 En circuls electorals, nua ch'i sto vegnir elegì mo ina persuna en il Cussegl naziunal, po vegnir vuschà per mintga persuna elegibla. Elegida è quella persuna che survegn las pli bleras vuschs. En cas d'egualitad da las vuschs decida la sort.
1bis Il chantun po publitgar sin via electronica ed en il fegl uffizial chantunal tut las candidaturas ch'èn vegnidas annunziadas a l'autoritad electorala chantunala fin il 48avel di avant il di d'elecziun. En la publicaziun vegni inditgà almain:
- a.
- il num ed il prenum uffizial;
- b.
- il num, sut il qual la persuna è enconuschenta sin plaun politic u en il mintgadi;
- c.
- la schlattaina;
- d.
- l'adressa da domicil inclusiv il numer postal;
- e.
- ils lieus d'origin inclusiv ils chantuns, als quals els appartegnan;
- f.
- l'appartegnientscha ad ina partida respectivamain ad ina gruppaziun politica; e
- g.
- la professiun.1
2 Il dretg chantunal po prevair in'elecziun taciturna, sch'igl è entrada mo ina suletta candidatura valaivla tar l'autoritad chantunala cumpetenta fin il 48avel di (7avel glindesdi) avant l'elecziun a las 12.00.2
1 Integrà tras la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
2 Integrà tenor la cifra I da la LF dals 18 da mars 1994 (AS 1994 2414; BBl 1993 III 445). Versiun tenor la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
Art. 481Cedels electorals
Ils chantuns tramettan a las persunas cun dretg da votar il pli tard 3 ed il pli baud 4 emnas avant il di d'elecziun in cedel electoral.
1 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 49 Cedels electorals nunvalaivels
1 Cedels electorals èn nunvalaivels, sch'els:
- a.
- cuntegnan nums da differentas persunas;
- b.
- n'èn betg uffizials;
- c.
- èn emplenids auter che a maun;
- d.
- cuntegnan remartgas ingiuriusas u èn marcads cun segns evidents;
- e.1
- …
2 Resalvads restan ils motivs da nunvalaivladad e da nullitad che resultan da la procedura chantunala (cuverta da votar, bul da controlla e.u.v.).2
3 Il dretg d'in chantun che realisescha emprovas cun la votaziun electronica definescha las premissas per la votaziun valaivla ed ils motivs da nunvalaivladad.3
1 Abolì tras la cifra II da la LF dals 22 da mars 1991, en vigur dapi il 1. da fanadur 1992 (AS 1991 2388; BBl 1990 III 445).
2 Integrà tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 501Chantuns cun la pussaivladad d'elecziuns taciturnas
1 Sch'il dretg chantunal prevesa la pussaivladad d'elecziuns taciturnas, ston tut las candidatas e tut ils candidats ch'èn vegnids proponids entaifer il termin fixà vegnir prestampads sin il cedel electoral.
2 Per la votaziun fa la votanta u il votant cun agen maun ina crusch en il champ sper il num da la candidata u dal candidat.
3 Nunvalaivels èn:
- a.
- vuschs accordadas a candidatas ed a candidats che na figureschan betg sin il cedel electoral prestampà;
- b.
- cedels electorals, nua ch'ins ha fatg ina crusch tar dapli ch'ina candidata u ch'in candidat.
1 Versiun tenor la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
Art. 511Elecziuns substitutivas
Ils artitgels 47 fin 49 valan er per las elecziuns substitutivas.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
4. chapitel Publicaziun dals resultats e verificaziun da l'elecziun
Art. 52 Communicaziun da l'elecziun; publicaziun dals resultats
1 Suenter avair eruì ils resultats communitgescha la regenza chantunala immediatamain a las persunas elegidas en scrit lur elecziun ed al Cussegl federal ils nums da las persunas elegidas.
2 Il chantun publitgescha ils resultats da tut las candidatas e da tut ils candidats ed eventualmain da tut las glistas - inditgond la pussaivladad da far recurs - en il Fegl uffizial chantunal, e quai il pli tard entaifer 8 dis suenter il di da l'elecziun.1
3 Ils resultats da las elecziuns per la renovaziun totala, da las elecziuns cumplementaras e da las elecziuns substitutivas ston vegnir publitgads en il Fegl uffizial federal.2 Ils resultats vegnan publitgads pled per pled er en la versiun electronica.3
4 Immediatamain suenter ch'il termin da recurs è scadì (art. 77 al. 2) transmetta il chantun il protocol electoral a la Chanzlia federala. Ils cedels electorals vegnan tramess entaifer 10 dis suenter ch'il termin da recurs è scadì al lieu inditgà da la Chanzlia federala.4
1 Versiun tenor la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
2 Integrà tras l'art. 17 cifra 1 da la LF dals 21 da mars 1986 davart las collecziuns da leschas ed il BBl, en vigur dapi ils 15 da matg 1987 (AS 1987 600; BBl 1983 III 429).
3 Integrà la segunda frasa tras l'art. 21 cifra 1 da la LF dals 18 da zercl. 2004 davart las publicaziuns uffizialas, en vigur dapi il 1. da schan. 2005 (AS 2004 4929; BBl 2003 7711).
4 Integrà tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 53 Verificaziun da l'elecziun
1 La sesida constitutiva dal Cussegl naziunal nov elegì ha lieu il 7avel glindesdi suenter l'elecziun. A chaschun da questa sesida sto l'emprim vegnir verifitgada la valaivladad da las elecziuns. Il cussegl è constituì, cur che l'elecziun d'almain la maioritad da sias commembras e da ses commembers è vegnida declerada sco valaivla. Il Cussegl naziunal fixescha la procedura en ses reglament.1
2 Tgi che po preschentar ina conferma da sia elecziun da la regenza chantunala, po prender part a questa sesida e vuschar, danor en atgna chaussa.
3 Sch'ina suppleanta u in suppleant suonda en in mandat ubain sch'ina nova commembra u in nov commember vegn elegì tras elecziuns cumplementaras u tras elecziuns substitutivas, dastga quella u quel prender part a las tractativas pir cur che sia elecziun è vegnida verifitgada.2
5. chapitel Midadas durant la perioda d'uffizi
Art. 54 Demissiun
La demissiun d'ina commembra u d'in commember dal Cussegl naziunal sto vegnir communitgada en scrit a la presidenta u al president dal Cussegl naziunal.
Art. 55 Substituziun
1 Sch'ina commembra u in commember dal Cussegl naziunal sa retira avant la fin da sia perioda d'uffizi, declera la regenza chantunala l'emprima suppleanta u l'emprim suppleant da la medema glista sco elegida u sco elegì.
2 Sche la suppleanta u il suppleant na po u na vul betg entrar en funcziun, avanza la proxima u il proxim da la glista.
Art. 56 Elecziun cumplementara
1 Sch'in mandat na po betg vegnir occupà cun ina suppleanta u cun in suppleant da la glista, pon trais tschintgavels da las persunas che han suttascrit la glista (art. 24 al. 1) ubain la suprastanza da la partida chantunala (art. 24 al. 3) che ha inoltrà la glista, sin la quala figurava la commembra u il commember che sa retira, preschentar ina proposta electorala.1
2 La regenza chantunala declera en quel cas senza elecziun a l'urna la candidata proponida u il candidat proponì sco elegida u sco elegì tenor l'artitgel 45, e quai suenter la rectificaziun da la proposta electorala (art. 22 e 29).2
3 Sch'il dretg da proponer candidatas e candidats na vegn betg duvrà, ha lieu in'elecziun dal pievel.3 Sch'i ston vegnir occupads plirs mandats, vegnan applitgadas las disposiziuns davart l'elecziun da proporz, uschiglio quellas davart l'elecziun da maiorz.
1 Versiun tenor la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
2 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Versiun tenor la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 571Fin da la perioda d'uffizi
La perioda d'uffizi dal Cussegl naziunal va a fin cun la constituziun dal cussegl nov elegì.
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
4. titel5 Referendum
1. chapitel Referendum obligatoric
Art. 58 Publicaziun
Ils decrets che suttastattan al referendum obligatoric vegnan publitgads tras l'Assamblea federala suenter lur approvaziun. Il Cussegl federal ordinescha la votaziun.
2. chapitel Referendum facultativ
1. part En general6
Art. 591
1 Abolì tras la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
Art. 59a1Significaziun dal termin
Il referendum sto vegnir pretendì dal dumber da chantuns previs en la Constituziun federala u inoltrà cun il dumber necessari da suttascripziuns inclusiv l'attestaziun dal dretg da votar a la Chanzlia federala avant ch'il termin da referendum scadia.
1 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 59b1Inadmissibladad da la retratga
In referendum na po betg vegnir retratg.
1 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 59c1Votaziun dal pievel
Sch'il referendum è reussì, ordinescha il Cussegl federal la votaziun dal pievel.
1 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2. part Referendum dal pievel7
Art. 60 Glista da suttascripziuns
1 Sch'ina dumonda da referendum vegn dada libra per la suttascripziun, sto la glista da suttascripziuns cuntegnair las suandantas indicaziuns (sin in fegl, sin ina pagina u sin ina charta):1
- a.
- il chantun e la vischnanca politica, nua che las persunas che suttascrivan han il dretg da votar;
- b.
- il titel dal decret cun la data dal conclus da l'Assamblea federala;
- c.2
- il renviament che quella persuna, che falsifitgescha il resultat d'ina rimnada da suttascripziuns per in referendum (art. 282 CP3) ubain che corrumpa u sa lascha corrumper tar ina rimnada da suttascripziuns (art. 281 CP), è chastiabla.
2 Sche pliras dumondas da referendum vegnan dadas libras per la suttascripziun, sto vegnir fatga per mintgina da quellas in'atgna glista da suttascripziuns. Glistas da suttascripziuns da pliras dumondas dastgan figurar sin la medema pagina sulettamain, sch'ellas pon vegnir separadas ina da l'autra, cur ch'ellas vegnan inoltradas.4
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
3 SR 311.0
4 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 60a1Glistas da suttascripziuns en furma electronica
Tgi che telechargia ina glista da suttascripziuns electronica che vegn messa a disposiziun per in referendum è responsabel da controllar che quella adempleschia tut las pretensiuns formalas tenor la lescha.
1 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 61 Suttascripziun
1 La persuna cun dretg da votar sto scriver ses num e ses prenums a maun e legibel sin la glista da suttascripziuns ed agiuntar supplementarmain sia suttascripziun cun agen maun.1
1bis Persunas cun dretg da votar che n'èn betg ablas da scriver pon laschar inscriver lur num tras ina persuna cun dretg da votar da lur tscherna. Quella agiunta sia atgna suttascripziun al num da la persuna che n'è betg abla da scriver e tascha davart il cuntegn da las instrucziuns survegnidas.2
2 La persuna cun dretg da votar sto far tut las ulteriuras indicaziuns ch'èn necessarias per constatar sia identitad, sco la data da naschientscha e l'adressa.3
3 Ella dastga suttascriver la medema dumonda da referendum mo ina giada.
1 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
2 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
3 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 62 Attestaziun dal dretg da votar
1 Las glistas da suttascripziuns ston vegnir tramessas cuntinuadamain, ma en mintga cas baud avunda avant la scadenza dal termin da referendum a l'uffizi ch'è cumpetent per l'attestaziun dal dretg da votar tenor il dretg chantunal.1
2 L'uffizi attesta che las persunas che han suttascrit la glista da suttascripziuns hajan il dretg da votar en chaussas federalas en la vischnanca inditgada e returna immediatamain las glistas a las spedituras ed als spediturs.
3 L'attestaziun sto inditgar en pleds u en cifras il dumber da las suttascripziuns attestadas; ella sto cuntegnair la data e la suttascripziun a maun da la funcziunaria u dal funcziunari sco er il bul u il supplement che designescha sia funcziun uffiziala.
4 L'attestaziun dal dretg da votar per las persunas che han suttascrit in referendum po vegnir dada en total per pliras glistas.
1 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
Art. 63 Refusa d'attestar il dretg da votar
1 L'attestaziun dal dretg da votar vegn refusada, sche las premissas da l'artitgel 61 n'èn betg ademplidas.
2 Sche persunas cun dretg da votar han suttascrit pliras giadas, vegn attestada mo ina suttascripziun.
3 Il motiv da la refusa sto vegnir inditgà sin la glista da suttascripziuns.
Art. 64 Exclusiun da prender invista da las glistas1
2 Glistas da suttascripziuns inoltradas na vegnan betg returnadas ed i na po betg vegnir prendì invista da questas glistas.
Art. 651
1 Abolì tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 66 Reussida
1 Suenter ch'il termin da referendum è scadì controlla la Chanzlia federala, sch'il referendum dispona dal dumber minimal prescrit da suttascripziuns valaivlas. Sch'il dumber minimal da suttascripziuns prescrit da la constituziun vegn manchentà per passa la mesadad, vegn mo publitgada en il Fegl uffizial federal ina infurmaziun ch'il termin da referendum saja scadì senza ch'i saja vegnì realisà in referendum. Cas cuntrari declera la Chanzlia federala cun ina disposiziun, sch'il referendum è reussì.1
2 Nunvalaivlas èn:
- a.2
- suttascripziuns sin glistas che n'adempleschan betg las pretensiuns tenor l'artitgel 60;
- b.3
- suttascripziuns da persunas, da las qualas il dretg da votar n'è betg vegnì attestà;
- c.
- suttascripziuns sin glistas ch'èn vegnidas inoltradas suenter ch'il termin da referendum è scadì.
3 La Chanzlia federala publitgescha la disposiziun davart la reussida dal referendum inclusiv il dumber da las suttascripziuns valaivlas e nunvalaivlas divididas tenor ils chantuns en il Fegl uffizial federal.4
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2 Versiun tenor la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
3 Versiun tenor la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
4 Versiun tenor la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
3. part Referendum dals chantuns8
Art. 671Cumpetenza
Sch'il dretg chantunal na fixescha nagut auter, decida il parlament chantunal, sch'i vegn fatg in referendum dals chantuns.
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 67a1Furma
La brev da la regenza chantunala a la Chanzlia federala inditgescha:
- a.
- il decret cun la data dal conclus da l'Assamblea federala;
- b.
- l'organ che pretenda en num dal chantun la votaziun dal pievel;
- c.
- las disposiziuns da cumpetenza dal dretg chantunal davart il referendum dals chantuns;
- d.
- la data ed il resultat dal conclus davart il referendum.
1 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 67b1Reussida
1 Suenter ch'il termin da referendum è scadì controlla la Chanzlia federala, sch'il dumber minimal necessari da chantuns ha fatg in referendum.2
2 Nunvalaivlas èn dumondas da referendum che:
- a.
- n'èn betg vegnidas concludidas ed inoltradas a la Chanzlia federala entaifer il termin da referendum;
- b.
- èn vegnidas concludidas d'in organ che n'è betg cumpetent en chaussa;
- c.
- na laschan betg identifitgar senza dubi per tge decret federal ch'i vegn pretendida ina votaziun dal pievel.
3 La Chanzlia federala infurmescha las regenzas da tut ils chantuns che han inoltrà in referendum en scrit tras ina disposiziun, sch'il referendum dals chantuns è reussì u betg e publitgescha l'infurmaziun en il Fegl uffizial federal, inditgond il dumber da las dumondas da referendum chantunalas valaivlas e nunvalaivlas.
5. titel9 Iniziativa dal pievel
Art. 68 Glista da suttascripziuns
1 Sch'ina iniziativa dal pievel vegn dada libra per la suttascripziun, sto la glista da suttascripziuns cuntegnair las suandantas indicaziuns (sin in fegl, sin ina pagina u sin ina charta):1
- a.
- il chantun e la vischnanca politica, nua che las persunas che suttascrivan han il dretg da votar;
- b.2
- il titel ed il text da l'iniziativa sco er la data da sia publicaziun en il Fegl uffizial federal;
- c.3
- ina clausula da retratga en il senn da l'artitgel 73;
- d.4
- il renviament che quella persuna, che falsifitgescha il resultat d'ina rimnada da suttascripziuns per ina iniziativa dal pievel (art. 282 CP5) ubain che corrumpa u sa lascha corrumper tar ina rimnada da suttascripziuns (art. 281 CP), è chastiabla;
- e.6
- ils nums e las adressas d'almain 7 e da maximalmain 27 auturas ed auturs da l'iniziativa cun dretg da votar (comité d'iniziativa).
2 L'artitgel 60 alinea 2 vala er per iniziativas dal pievel.7
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
2 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
3 Versiun tenor la cifra I da la LF dals 25 da sett. 2009 (Retratga cundiziunada d'ina iniziativa dal pievel), en vigur dapi il 1. da favrer 2010 (AS 2010 271; BBl 2009 3591 3609).
4 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
5 SR 311.0
6 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
7 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 69 Examinaziun preliminara
1 Per permetter la rimnada da suttascripziuns constatescha la Chanzlia federala cun ina disposiziun, sche la glista da suttascripziuns correspunda a las furmas prescrittas da la lescha.
2 Sch'il titel d'ina iniziativa maina en errur, sch'el cuntegna reclama commerziala u persunala u sch'el chaschuna confusiuns, vegn el midà da la Chanzlia federala.1
3 La Chanzlia federala controlla la concordanza linguistica dal text da l'iniziativa ed al translatescha eventualmain.
4 Il titel ed il text da l'iniziativa sco er ils nums da las auturas e dals auturs vegnan publitgads en il Fegl uffizial federal.2
Art. 69a1Glistas da suttascripziuns en furma electronica
Tgi che telechargia ina glista da suttascripziuns electronica che vegn messa a disposiziun per ina iniziativa dal pievel è responsabel da controllar che quella adempleschia tut las pretensiuns formalas tenor la lescha.
1 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 701Disposiziuns cumplementaras
Las disposiziuns davart la suttascripziun (art. 61), davart l'attestaziun dal dretg da votar (art. 62) e davart la refusa d'attestar il dretg da votar (art. 63) che valan per il referendum, valan confurm al senn er per l'iniziativa dal pievel.
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 71 Inoltraziun
1 Las glistas da suttascripziuns d'ina iniziativa dal pievel ston vegnir inoltradas tuttas ensemen a la Chanzlia federala il pli tard 18 mais suenter la publicaziun dal text da l'iniziativa en il Fegl uffizial federal.
2 Glistas da suttascripziuns inoltradas na vegnan betg returnadas ed i na po betg vegnir prendì invista da questas glistas.
Art. 72 Reussida
1 Suenter ch'il termin per rimnar suttascripziuns è scadì controlla la Chanzlia federala, sche l'iniziativa dal pievel dispona dal dumber minimal prescrit da suttascripziuns valaivlas. Sch'il dumber minimal prescrit da la constituziun vegn manchentà per passa la mesadad, vegn mo publitgada en il Fegl uffizial federal ina infurmaziun ch'il termin per rimnar suttascripziuns saja scadì senza esser vegnì duvrà. Cas cuntrari declera la Chanzlia federala cun ina disposiziun, sche l'iniziativa dal pievel è reussida.1
2 Nunvalaivlas èn:
- a.
- suttascripziuns sin glistas che n'adempleschan betg las pretensiuns tenor l'artitgel 68;
- b.
- suttascripziuns da persunas, da las qualas il dretg da votar n'è betg vegnì attestà;
- c.
- suttascripziuns sin glistas ch'èn vegnidas inoltradas suenter ch'il termin per rimnar suttascripziuns è scadì.2
3 La Chanzlia federala publitgescha la disposiziun davart la reussida da l'iniziativa dal pievel inclusiv il dumber da las suttascripziuns valaivlas e nunvalaivlas divididas tenor ils chantuns en il Fegl uffizial federal.
Art. 731Retratga
1 Mintga iniziativa dal pievel po vegnir retratga dal comité d'iniziativa. La decleraziun da retratga è lianta, sch'ella vegn suttascritta da la maioritad absoluta da las commembras e dals commembers dal comité d'iniziativa che han anc il dretg da votar.
2 Ina iniziativa dal pievel po vegnir retratga fin ch'il Cussegl federal fixescha il termin da la votaziun dal pievel. La Chanzlia federala envida ordavant il comité d'iniziativa da communitgar sia decisiun e fixescha in curt termin da reflexiun.
3 Ina iniziativa en furma d'ina proposta generala na po betg pli vegnir retratga, suenter che l'Assamblea federala l'ha approvada.
1 Versiun tenor la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).
Art. 73a1Retratga nuncundiziunada e cundiziunada
1 La retratga d'ina iniziativa dal pievel è per regla ina retratga nuncundiziunada.
2 Sche l'Assamblea federala ha dentant deliberà il pli tard ensemen cun la votaziun finala davart l'iniziativa dal pievel ina cuntraproposta indirecta en furma d'ina lescha federala, po il comité d'iniziativa retrair sia iniziativa dal pievel explicitamain sut la cundiziun che la cuntraproposta indirecta na vegnia betg refusada en ina votaziun dal pievel.
3 La retratga cundiziunada s'effectuescha, sche:
- a.
- il termin da referendum cunter la cuntraproposta indirecta è scadì senza ch'igl è vegnì fatg in referendum;
- b.
- igl è segir e legalmain valaivel ch'il referendum inoltrà cunter la cuntraproposta indirecta n'è betg reussì;
- c.
- il Cussegl federal ha verifitgà, en cas d'in referendum, tenor l'artitgel 15 alinea 1 il resultat da la votaziun dal pievel, nua che la cuntraproposta indirecta è vegnida approvada.
1 Integrà tras la cifra I da la LF dals 25 da sett. 2009 (Retratga cundiziunada d'ina iniziativa dal pievel), en vigur dapi il 1. da favrer 2010 (AS 2010 271; BBl 2009 3591 3609).
Art. 741
1 Abolì tras la cifra I da la LF dals 25 da sett. 2009 (Retratga cundiziunada d'ina iniziativa dal pievel), en vigur dapi il 1. da favrer 2010 (AS 2010 271; BBl 2009 3591 3609).
Art. 75 Examinaziun da la valaivladad1
1 Sche l'unitad da la materia (art. 139 al. 3 e 194 al. 2 CF) u l'unitad da la furma (art. 139 al. 3 e 194 al. 3 CF) d'ina iniziativa dal pievel n'è betg observada u sche l'iniziativa dal pievel violescha disposiziuns stringentas dal dretg internaziunal (art. 139 al. 3 e 4 e 194 al. 2 CF), declera l'Assamblea federala l'iniziativa dal pievel sco parzialmain u cumplettamain nunvalaivla.2
2 L'unitad da la materia è observada, sche las singulas parts da l'iniziativa stattan en in connex objectiv ina cun l'autra.
3 L'unitad da la furma è observada, sche l'iniziativa vegn formulada exclusivamain sco proposta generala u sco sboz elavurà.
Art. 75a1Votaziun
1 Il Cussegl federal suttametta l'iniziativa dal pievel a la votaziun entaifer 10 mais suenter la votaziun finala en l'Assamblea federala, il pli tard dentant 10 mais suenter ch'ils termins ch'èn reservads da la lescha per tractar l'iniziativa dal pievel en il parlament èn scadids.
2 En cas d'ina retratga cundiziunada a favur d'ina cuntraproposta indirecta suttametta il Cussegl federal l'iniziativa dal pievel a la votaziun dal pievel e dals chantuns entaifer 10 mais, suenter ch'el ha verifitgà tenor l'artitgel 15 alinea 1 il resultat da la votaziun dal pievel che refusa la cuntraproposta indirecta.
3 Sch'ina iniziativa dal pievel en furma d'ina proposta generala è vegnida acceptada, vegnan las midadas da la constituziun elavuradas e suttamessas a la votaziun dal pievel e dals chantuns, e quai entaifer 10 mais suenter la votaziun finala en l'Assamblea federala.
3bis Ils termins tenor ils alineas 1-3 sa prolungheschan per 6 mais, sch'els cumenzan tranter 10 e 3 mais avant la proxima renovaziun totala dal Cussegl naziunal.2
4 Per il tractament d'ina iniziativa dal pievel tras il Cussegl federal e tras l'Assamblea federala sco er per ils termins che ston vegnir observads en quest connex valan las disposiziuns da la lescha dal parlament dals 13 da december 20023.
1 Integrà tras la cifra I da la LF dals 25 da sett. 2009 (Retratga cundiziunada d'ina iniziativa dal pievel), en vigur dapi il 1. da favrer 2010 (AS 2010 271; BBl 2009 3591 3609).
2 Integrà tras la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da mars 2015 (AS 2015 543; BBl 2013 9217).
3 SR 171.10
Art. 761Cuntraproject direct2
1 Sche l'Assamblea federala concluda in cuntraproject, vegnan preschentadas a las persunas cun dretg da votar trais dumondas sin il medem cedel da votar. Mintga persuna cun dretg da votar po declerar senza restricziuns:
- a.
- sch'ella preferescha l'iniziativa dal pievel empè dal dretg vertent;
- b.
- sch'ella preferescha il cuntraproject empè dal dretg vertent;
- c.
- tgenina da las duas propostas che duai entrar en vigur, sch'il pievel ed ils chantuns prefereschan tuts dus projects empè dal dretg vertent.
2 La maioritad absoluta vegn eruida separadamain per mintga dumonda. Dumondas betg respundidas na vegnan betg resguardadas.
3 Sche tant l'iniziativa dal pievel sco er il cuntraproject vegnan acceptads, decida il resultat da la terza dumonda. Quel project che cuntanscha dapli vuschs dal pievel e dals chantuns tar la terza dumonda entra en vigur.
5a. titel10 Register da las partidas
Art. 76a
1 Ina partida politica po sa laschar registrar uffizialmain tar la Chanzlia federala, sch'ella:
- a.
- ha la furma giuridica d'ina uniun en il senn dals artitgels 60 fin 79 dal Cudesch civil svizzer1;
- b.
- è represchentada sut il medem num cun almain ina commembra u in commember en il Cussegl naziunal ubain cun almain mintgamai trais commembras e commembers en trais parlaments chantunals.
2 Per sa laschar registrar en il register da las partidas inoltrescha l'uniun a la Chanzlia federala ils suandants documents e las suandantas indicaziuns:
- a.
- in exemplar dals statuts giuridicamain valaivels;
- b.
- il num statutar e la sedia da la partida;
- c.
- ils nums e las adressas da las persunas che presidieschan e che mainan las fatschentas da la partida naziunala.
3 La Chanzlia federala maina in register cun las indicaziuns da las partidas. Quest register è public. Ils detagls regla l'Assamblea federala en in'ordinaziun.
1 SR 210
6. titel Giurisdicziun
Art. 77 Recurs
1 Tar la regenza chantunala pon ins far recurs:
- a.1
- pervia da la violaziun dal dretg da votar tenor ils artitgels 2 fin 4, tenor l'artitgel 5 alineas 3 e 6 sco er tenor ils artitgels 62 e 63 (recurs en fatgs dal dretg da votar);
- b.2
- pervia dad irregularitads tar las votaziuns (recurs da votaziun);
- c.
- pervia dad irregularitads tar la preparaziun e tar la realisaziun da las elecziuns dal Cussegl naziunal (recurs electoral).
2 Il recurs sto vegnir inoltrà en scrit entaifer 3 dis suenter la scuverta dal motiv da recurs, il pli tard dentant il terz di suenter la publicaziun dal resultat en il Fegl uffizial chantunal.3
1 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
2 Versiun tenor la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
3 Versiun tenor la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).
Art. 78 Acta da recurs
1 Per motivar il recurs ston las actas cuntegnair ina curta preschentaziun dals fatgs.
1 Abolì tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).
Art. 79 Decisiuns da recurs e disposiziuns
1 La regenza chantunala decida davart il recurs entaifer 10 dis suenter l'entrada dal recurs.
2 Sch'ella constatescha irregularitads, sin recurs u d'uffizi, decretescha ella, sche pussaivel avant la fin da la procedura d'elecziun u da votaziun, las disposiziuns necessarias per eliminar quellas irregularitads.
2bis La regenza refusa recurs da votaziun u recurs electorals senza in'examinaziun pli detagliada, sche las irregularitads crititgadas n'èn betg stadas en cas - ni pervia da lur gener ni pervia da lur dimensiun - d'influenzar decisivamain il resultat principal da la votaziun u da l'elecziun.1
3 La regenza chantunala communitgescha sia decisiun da recurs ed autras disposiziuns tenor ils artitgels 34 fin 38 e 61 alinea 2 da la Lescha federala dals 20 da december 19682 davart la procedura administrativa e las annunzia a la Chanzlia federala.3
Art. 801Recurs tar il Tribunal federal
1 Cunter decisiuns da recurs da la regenza chantunala (art. 77) poi vegnir fatg recurs tar il Tribunal federal a norma da la Lescha federala dals 17 da zercladur 20052 davart il Tribunal federal.
2 Igl è ultra da quai admess da far in recurs tar il Tribunal federal cunter disposiziuns da la Chanzlia federala, nua che quella refusa da registrar ina partida en il register da las partidas ubain nua che quella decida, sch'ina iniziativa dal pievel u in referendum n'è betg reussì. I n'è betg admess da far in recurs cunter ina simpla communicaziun en il Fegl uffizial federal ch'il dumber minimal da suttascripziuns saja vegnì manchentà cleramain tar ina dumonda dal pievel en fatgs federals (art. 66 al. 1 e 72 al. 1).3
3 Las commembras ed ils commembers dal comité d'iniziativa pon far recurs er cunter disposiziuns da la Chanzlia federala davart la valaivladad formala da la glista da suttascripziuns (art. 69 al. 1) e concernent il titel da l'iniziativa (art. 69 al. 2).
1 Versiun tenor la cifra 2 da l'agiunta tar la L dals 17 da zercl. 2005 davart il TF, en vigur dapi il 1. da schan. 2007 (AS 2006 1205 1069 art. 1 lit. a; BBl 2001 4202).
2 SR 173.110
3 Versiun tenor la cifra I 1 da la LF dals 23 da mars 2007 concernent la midada da la legislaziun federala davart ils dretgs politiSR, en vigur dapi il 1. da schan. 2008 (AS 2007 4635; BBl 2006 5261).
Art. 81 ed 821
1 Abolì tras la cifra 2 da l'agiunta tar la L dals 17 da zercl. 2005 davart il TF, en vigur dapi il 1. da schan. 2007 (AS 2006 1205 1069 art. 1 lit. a; BBl 2001 4202).
7. titel Disposiziuns cuminaivlas
Art. 83 Dretg chantunal
Sche questa lescha ed ils decrets federals executivs na cuntegnan naginas disposiziuns, vala il dretg chantunal. Resalvada resta la Lescha federala dals 16 da december 19431 davart l'organisaziun giudiziala.
1 [BS 3 531; AS 1948 485 art. 86, 1955 871 art. 118, 1959 902, 1969 737 art. 80 lit. b 767, 1977 237 cifra II 3 862 art. 52 cifra 2 1323 cifra III, 1978 688 art. 88 cifra 3 1450, 1979 42, 1980 31 cifra IV 1718 art. 52 cifra 2 1819 art. 12 al. 1, 1982 1676 agiunta cifra 13, 1983 1886 art. 36 cifra 1, 1986 926 art. 59 cifra 1, 1987 226 cifra II 1 1665 cifra II, 1988 1776 agiunta cifra II 1, 1989 504 art. 33 lit. a, 1990 938 cifra III al. 5, 1992 288, 1993 274 art. 75 cifra 1 1945 agiunta cifra 1, 1995 1227 agiunta cifra 3 4093 agiunta cifra 4, 1996 508 art. 36 750 art. 17 1445 agiunta cifra 2 1498 agiunta cifra 2, 1997 1155 agiunta cifra 6 2465 agiunta cifra 5, 1998 2847 agiunta cifra 3 3033 agiunta cifra 2, 1999 1118 agiunta cifra 1 3071 cifra I 2, 2000 273 agiunta cifra 6 416 cifra I 2 505 cifra I 1 2355 agiunta cifra 1 2719, 2001 114 cifra I 4 894 art. 40 cifra 3 1029 art. 11 al. 2, 2002 863 art. 35 1904 art. 36 cifra 1 2767 cifra II 3988 agiunta cifra 1, 2003 2133 agiunta cifra 7 3543 agiunta cifra II 4 lit. a 4557 agiunta cifra II 1, 2004 1985 agiunta cifra II 1 4719 agiunta cifra II 1, 2005 5685 agiunta cifra 7. AS 2006 1205 art. 131 al. 1] vesair ussa la LF dals 17 da zercl. 2005 davart il Tribunal federal (SR 173.110).
Art. 84 Utilisaziun da meds auxiliars tecnics
1 Il Cussegl federal po autorisar las regenzas chantunalas da decretar disposiziuns che divergeschan da questa lescha per eruir ils resultats da l'elecziun e da la votaziun cun meds auxiliars tecnics.1
2 L'utilisaziun da meds auxiliars tecnics per elecziuns e per votaziuns sto vegnir approvada dal Cussegl federal.2
Art. 851
1 Abolì tras la cifra 2 da l'agiunta tar la LF dals 17 da zercl. 2005 davart il TF, en vigur dapi il 1. da schan. 2007 (AS 2006 1205 1069 art. 1 lit. a; BBl 2001 4202).
Art. 861Acts uffizials gratuits
1 Per acts uffizials sin fundament da questa lescha na dastgan vegnir mess a quint nagins custs. En cas da recurs targlinants u en cas da recurs cunter la buna fai pon vegnir mess a quint ils custs a la recurrenta u al recurrent.
2 En la procedura davant il Tribunal federal sa drizza l'obligaziun da surpigliar ils custs tenor la Lescha federala dals 17 da zercladur 20052 davart il Tribunal federal.
Art. 87 Retschertgas statisticas
1 La Confederaziun fa statisticas davart las elecziuns federalas e davart las votaziuns federalas dal pievel; areguard il plaun communal, districtual e chantunal infurmeschan questas statisticas:
- a.
- en cas d'elecziuns: davart il dumber da vuschs che las candidatas ed ils candidats sco er las glistas electoralas han survegnì;
- b.
- en cas da votaziuns: davart il dumber da vuschs affirmativas ch'ils projects da votaziun han survegnì.1
1bis Il Cussegl federal po ordinar ulteriuras retschertgas statisticas davart las elecziuns dal Cussegl naziunal e davart las votaziuns dal pievel.2
2 Suenter avair consultà la regenza chantunala cumpetenta po el prevair en tschertas vischnancas la separaziun da la votaziun tenor schlattaina e tenor gruppas da vegliadetgna.
3 Il secret da votaziun na dastga betg vegnir violà.
1 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
2 Integrà tras la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).
8. titel Disposiziuns finalas
1. chapitel Midada ed aboliziun dal dretg vertent
Art. 88 Midada da leschas federalas
Art. 89 Aboliziun da leschas federalas
Abolidas vegnan:
- a.
- la Lescha federala dals 19 da fanadur 18721 davart las elecziuns e votaziuns federalas;
- b.
- la Lescha federala dals 17 da zercladur 18742 concernent la votaziun dal pievel davart leschas federalas e davart conclus federals;
- c.
- la Lescha federala dals 23 da mars 19623 concernent la moda da proceder en cas da dumondas dal pievel davart la revisiun da la Constituziun federala (lescha davart las iniziativas dal pievel);
- d.
- la Lescha federala dals 25 da zercladur 19654 davart l'introducziun da facilitaziuns per elecziuns e votaziuns federalas;
- e.
- la Lescha federala dals 8 da mars 19635 davart la repartiziun da las deputadas e dals deputads dal Cussegl naziunal sin ils chantuns;
- f.
- la Lescha federala dals 14 da favrer 19196 davart l'elecziun dal Cussegl naziunal.
2. chapitel Dretg transitoric, execuziun ed entrada en vigur
Art. 90 Dretg transitoric
1 Questa lescha na vegn betg applitgada per fatgs e per recurs che sa refereschan ad elecziuns ed a votaziuns che han gì lieu avant ch'ella è entrada en vigur. Il medem vala per referendums e per iniziativas dal pievel ch'èn vegnids inoltrads avant quel termin. Per quests cas è decisiv il dretg vegl.
2 Suenter 18 mais dapi l'entrada en vigur da questa lescha vegnan acceptadas mo pli glistas da suttascripziuns che correspundan a las disposiziuns da questa lescha.
1 Abolì tras la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
2 Integrà tras la cifra III da la LF dals 9 da mars 1978 (AS 1978 1694; BBl 1977 III 819). Abolì tras la cifra II 4 da la LF dals 20 da mars 2008 davart la rectificaziun formala dal dretg federal, en vigur dapi il 1. d'avust 2008 (AS 2008 3437; BBl 2007 6121).
Art. 90a1Disposiziun transitorica tar la midada dals 25 da settember 2009
Per las iniziativas federalas dal pievel ch'èn pendentas il mument che la midada dals 25 da settember 2009 entra en vigur vala il dretg nov.
1 Integrà tras la cifra I da la LF dals 25 da sett. 2009 (Retratga cundiziunada d'ina iniziativa dal pievel), en vigur dapi il 1. da favrer 2010 (AS 2010 271; BBl 2009 3591 3609).
Art. 91 Execuziun
1 Il Cussegl federal decretescha las disposiziuns executivas.
2 Las disposiziuns executivas chantunalas ston vegnir approvadas da la Confederaziun1 per esser valaivlas. Ellas ston vegnir decretadas entaifer 18 mais suenter che questa lescha è vegnida acceptada da l'Assamblea federala.
1 Expressiun tenor la cifra III da la LF dals 15 da dec. 1989 davart l'approvaziun da decrets chantunals tras la Confederaziun, en vigur dapi il 1. da favrer 1991 (AS 1991 362; BBl 1988 II 1333).
Art. 92 Referendum ed entrada en vigur
Data da l'entrada en vigur: 1. da fanadur 197811
1 Integrà tras la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).2 SR 1013 Versiun tenor la cifra I da la LF dals 26 da sett. 2014 (Elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).4 BBl 1975 I 13175 Las disposiziuns dal 4. titel (art. 59-67) da questa lescha ch'èn vegnidas revedidas tras la LF dals 21 da zercl. 1996 (AS 1997 753) valan mo per ils decrets ch'èn vegnids deliberads da las chombras federalas suenter ils 31 da mars 1997 (AS 1997 760 art. 2 al. 1).6 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).7 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).8 Integrà tras la cifra I da la LF dals 21 da zercl. 1996, en vigur dapi il 1. d'avr. 1997 (AS 1997 753; BBl 1993 III 445).9 Las disposiziuns dal 5. titel (art. 68-74) da questa lescha ch'èn vegnidas revedidas tras la LF dals 21 da zercl. 1996 (AS 1997 753) valan mo per las iniziativas dal pievel che cumenzan a rimnar suttascripziuns suenter ils 31 da mars 1997 (AS 1997 760 art. 2 al. 2).10 Integrà tras la cifra I da la LF dals 21 da zercl. 2002, en vigur dapi il 1. da schan. 2003 (AS 2002 3193; BBl 2001 6401).11 COCF dals 24 da matg 1978.
Per propostas e per communicaziuns: Center da las publicaziuns uffizialas
Tar il cumenzament da la paginaDavosa actualisaziun: 20.10.2018


text:
En il prim terz è il CdH Engiadina ì cun 1:0 en avantatg, ma be curt suenter han ils da Küsnacht egualisà il gieu e curt avant la fin dal prim terz han els fatg il 1:2.
Suenter 2 minutas dal segund terz han il Engiadinais però pudì egualisar il gieu sin 2:2.
En il terz terz è il CdH Engiadina puspè i en avantatg ma quest avantatg ha durà sulettamain 6 minutas enfin ch’il SC Küsnacht ha pudì egualisar il gieu sin 3:3. Quai è stà il resultat suenter il temp regular.
En la prolungaziun ha il CdH Engiadina pudì profitar d’in chastì encunter Küsnacht e suenter 24 secundas ha il giugader Diego Andrino sajettà il gol decisiv da 4:3.
Cun questa victoria e il CdH Engiadina ussa sin la segunda plazza. A la testa è il club da hockey da Lai/Valbella.
RR novitads 23.00


text:
Glion survegn ina nova residenza da vegliadetgna e da sanadad. La regenza ha approvà ina revisiun parziala da la planisaziun locala ch'era vegnida concludida da la vischnanca da Glion ils 21 da matg 2017. Sin l'areal da l'anteriura scola professiunala da tgira dasper l'ospital regiunal a Glion duai vegnir construida ina residenza da vegliadetgna e da sanadad. Per realisar quest project, ha la zona d’edifizis publics stuì vegnir midada en ina zona centrala quartier d’ospital.
Claustra veglia vegn mantegnida
Pervia da l'impurtanza architectonica-istorica dals edifizis duai la substanza istorica vegnir tractada spezial. Uschia vegn era la claustra veglia da las soras Dominicanas mantegnida ed integrada en il project.
Il project
La Nocasa SA da l'investider Norbert Candinas vul realisar quest project. Per la surbajegiada vegn fatg quint cun custs da radund 30 milliuns francs.
Planisà èn 55 abitaziuns, il project duai vegnir realisà dal biro d’architectura da Conradin Clavuot a Cuera. La dumonda da bajegiar quinta Candinas da pudair inoltrar l’entschatta da l’auter onn.
RR novitads 10:00


text:
Il president da la cumissiun da l'UE, Jean-Claude Juncker, ha pretendì avant il parlament europeic, che la Gronda Britannia ageschia. Els stoppian declerar uffizialmain la sortida da la Gronda Britannia da l'UE, e quai uschè spert sco pussaivel. L'Europa na possia betg sa prestar ina fasa da malsegirezza pli lunga.
Germania-Frantscha-Italia: Nagin tractament da preferenza pli
La Germania, la Frantscha e l'Italia pretendan era bainprest discurs davart ils detagls da la sortida da l'Uniun europeica. La Gronda Britannia na dastgia betg pli quintar cun in tractament da preferenza. La chanceliera tudestga Angela Merkel, il president da la Frantscha François Hollande ed il primminister talian Matteo Renzi vulan ch'i dettia contractivas cun la Gronda Britannia davart la sortida da l'UE.
Ils 3 politichers èn s'inscuntrads a Berlin, la saira avant il cumenzament da l'inscunter suprem da l'UE. Suenter l'inscunter ha Merkel ditg, ch'i na dettia nagins discurs cun la Gronda Britannia uschè ditg che lezza n'haja betg inoltrà la dumonda da sortir da l'UE.
Inscunter suprem a Brüssel
Ils schefs da stadi e regenza da l'UE sa cusseglian oz a Brüssel davart las consequenzas dal Brexit. A l'inscunter suprem da dus dis duai er vegnir preparà il terren per l'avegnir. Il president dal parlament da l'UE, Martin Schulz, ha entant engrazià en il parlament als collavuraturs britannics. Ils schefs da stadi e regenza vulan era animar il primminister britannic David Cameron da cumenzar uschè spert sco pussaivel las contractivas da sortir da l'Uniun europeica.
Nagin piclar rosinas pli per la Gronda Britannia
La chanceliera tudestga Angela Merkel ha entant suttastritgà ch'i na dettia nagin tractament da preferenza pli per la Gronda Britannia. L'Uniun europeica fetschia cleramain la differenza tranter stadis commembers e stadis terzs. La Gronda Britannia stoppia inoltrar sia dumonda da sortir senza ch'i dettia ordavant contractivas davart la relaziun futura cun l'UE.
RR novitads 06:00+


text:
A l’inscunter ch’ha gì lieu ad Alvagni è vegnì discutà sur da las differentas vias dals products sin la fiera. Ch’ins stoppia collavurar meglier è stada la clera opiniun dals radund 30 preschents da differents secturs. Per in ustier saja ozendi memia cumplitgà da vegnir tar products regiunals. Ina pura da Stierva ha manegià ch’i saja bun d’avair ina butia sin il bain puril, ma i na fetschia betg da basegn che mintgin stoppia avair in’atgna butia.
In manader da fatschenta ch’ha avant trais onns fundà ina butia che venda online victualias regiunalas ha manegià, ch’ina da las pli grondas sfidas saja da persvader la glieud da cumprar ils products online – bain savend ch’ins na possia betg pli returnar ils products sco ch’igl è per exempel il cas tar vestgadira.
RR actualitad 17:00